Referat af møde i Landet-Ryde menighedsråd torsdag d. 29. september 2022

Til stede: Helle Pedersen, Allan Nielsen, Berit Nielsen, Kamilla Holmgren, Regnskabsfører Merete Lorentzen, kirkeværge Jesper Schmidt, graver Yvonne Hansen, gravermedhjælper Henrik Kamper, provst Nanne Mølhave og Kasper Høyer. Afbud fra Martin Hjøllund.

Snak om tro

1. Besøg af Provst Nanne Mølhave

2. Orientering v. formand

Velkommen til Henrik, som er startet hos os som gravermedhjælper!

Døren til våbenhuset i Ryde er så dårlig, at den skal skiftes.

Vores synsudskrifter blev sendt retur fra provstiet. Der mangler overslag på udgifterne, det vil Helle, Kamilla og Jesper se nærmere på.

Vi har vanskeligt ved at stille med en kontaktperson. Provstiet lytter til problemet og vil gerne støtte os og andre små sogne.

Biskoppen har meddelt generel dispensation til at sætte gudstjenestefrekvensen ned over vinteren på grund af de høje energiudgifter. Umiddelbart har vi ikke planer om det.

Der kommer snart en indbydelse fra Helle og Kasper til studieturen. Datoen er 26. November.

3. Regnskab herunder budget for 2023

Kvartalsrapporten for 2. kvt. 2022 er kommet tilbage fra provstiet uden bemærkninger. Det tager vi til efterretning.

Provstiet har bevilliget flere midler, 117.064 kr, til driften, ikke mindst i lyset af de højere energiudgifter. Det endelige budget ligger klart, men vi venter med behandling og godkendelse til næste møde.

4. Valg af kontaktperson

Punktet udsættes.

5. Evt

Vi laver familiegudstjeneste ved Ryde Lillejuleaften kl. 16 i stedet for den sædvanlige familiegudstjeneste juleaften.